2013-ban 3 kg-os szerrel minden idők legjobb női ifjúsági eredményét érte el 73,44, majd 76,04 méterrel. Ugyanebben az évben ifjúsági világbajnok lett. A 2014-es magyar téli dobó bajnokságon 67,33 méterrel U20-as magyar csúccsal lett második. A junior világbajnokságon ezüstérmes lett. A 2014-es atlétikai Európa-bajnokságon huszadik helyen végzett. A 2015-ös téli dobó Európa-kupán kilencedik lett. 2015 márciusában 68,25 méteres junior magyar csúcsot ért el. Májusban teljesítette a vb kiküldetési szintet. A 2015-ös atlétikai világbajnokságon 19. helyen kiesett a selejtezőben. A 2016-os Eb-n sérülés miatt nem indult.